wannaphong/clean_thaiwikipedia huggingface dataset:
# รถไฟใต้ดินโซล สาย 1
รถไฟใต้ดินโซล สาย 1 เป็นเส้นทางรถไฟฟ้าเชื่อมระหว่างโซล ไปยังสถานีโซโยซัน สถานีอินช็อน และสถานีซินชัง โดยผ่านซูว็อนและโชนัน เป็นเส้นทางที่เก่าแก่และมีระยะทางยาวที่สุดในระบบ เปิดให้บริการในปี ค.ศ. 1974  ในชื่อ รถไฟแห่งชาติเกาหลีแห่งโซล

 สถานี 

 รถไฟด่วน 
Korail ดำเนินการ รถไฟด่วน (급행전철) เป็นระยะทางส่วนใหญ่ ซึ่งยาวพอสมควร

820px|สาย 1 แบ่งตามเขตดำเนินการ

 ล้อขับเคลื่อน 
 ปัจจุบัน 
 โซลเมโทร 
 โซลเมโทร 1000 ซีรีส์
 Resistor controlled electric car (2nd batch) (since 1988)
 VVVF inverter controlled electric car (since 1999)

 Korail 
 Korail Class 1000 (2nd, 3rd batch) (since 1988)
 Korail Class 311000 (since 1996)
 Korail Class 319000 (for Gwangmyeong Shuttle) (since 2006)

 อดีต 
 โซลเมโทร 
 โซลเมโทร 1000 ซีรีส์
 Resistor controlled electric car (1st batch) (from 1974 until 1999)

 Korail 
 Korail Class 1000 (1st batch) (from 1974 until 2004)
# ซีโนแห่งเอเลีย
ซีโนแห่งเอเลีย  เป็นนักปรัชญาชาวกรีก เกิดที่เมืองอีเลียเมื่อ พ.ศ. 54 เสียชีวิตเมื่อ พ.ศ. 113 เป็นศิษย์ของพาร์เมนิดีส แนวคิดของเขายอมรับว่ามีความจริงแท้และความจริงเทียม แต่มีวิธีอธิบายเป็นของตัวเอง โดยเน้นการพิสูจน์ด้วยหลักการที่ต่อมาเรียกว่าตรรกวิทยาทำให้เขากลายเป็นผู้บุกเบิกวิชาตรรกวิทยา
# พระยาประภากรวงศ์วรวุฒิภักดี (ชาย บุนนาค)
พระยาประภากรวงศ์วรวุฒิภักดี (ชาย บุนนาค) เป็นบุตรคนโตของเจ้าพระยาสุรวงษ์ไวยวัตน์ (วร บุนนาค)กับท่านผู้หญิงอ่วม เข้ารับราชการในสมัยรัชกาลที่ 5 เป็นจางวางมหาดเล็ก ต่อมาได้รับพระราชทานบรรดาศักดิ์เป็น พระยาประภากรวงศ์วรวุฒิศักดิ์ ตำแหน่งผู้บังคับการกรมทหารเรือ ได้รับพระราชทานเครื่องราชอิสริยาภรณ์ทุติยจุลจอมเกล้าวิเศษ เมื่อ พ.ศ. 2422

พระยาประภากรวงศ์วรวุฒิภักดี (ชาย บุนนาค) มีบุตรธิดารวม 13 คน อาทิเช่นชมรมสายสกุลบุนนาค สายเจ้าคุณพระราชพันธุ์นวลชั้นที่ 5 สายพระยาประภากรวงศ์วรวุฒิภักดี (ชาย บุนนาค) 
 พระยาประภากรวงศ์ (ว่อง บุนนาค) 
 หลวงชลาลัยไกยกล (ใจ บุนนาค)
 พระยานิพัทธ์กุลพงศ์ (ชิน บุนนาค)
 หลวงประสิทธิราชศักดิ์ (ไชย บุนนาค)
 เจ้าจอมอบ ในรัชกาลที่ 5
 คุณเชย รับราชการฝ่ายใน ต่อมาลาออกจากราชการและสมรสกับหลวงอมรศักดิ์ประสิทธิ (อัด) บุตรเจ้าพระยาสุรวงษ์ไวยวัตน์ (วร บุนนาค)
 คุณจวง เป็นภรรยานายพลพ่าย (ชวน โกมารกุล ณ นคร)
 คุณหญิงแช่ม ภริยาเจ้าพระยาพลเทพ (เฉลิม โกมารกุล ณ นคร)
 คุณหญิงชม ภริยาพลโท พระยาสีหราชฤทธิไกร (หม่อมหลวงชวย ฉัตรกุล)
 คุณหญิงเลี่ยน ภริยาพระยาวทัญญูวินิจฉัย (หม่อมหลวงชุ่ม ปาลกวงศ์)

เครื่องราชอิสริยาภรณ์
  พระราชทานเครื่องราชอิสริยยศ (หน้า ๕๔๒)
# ปาร์เมนีแดส
ปาร์เมนีแดส (, Parmenídēs,) หรือ พาร์เมนิดีส  เป็นนักปรัชญาชาวกรีกเกิดที่เมืองอีเลียเมื่อ พ.ศ. 29 แต่ไม่ทราบปีที่เสียชีวิต เขาเคยศึกษาปรัชญากลุ่มพีทาโกรัส ก่อนที่จะแยกมาตั้งปรัชญาของตนเองขึ้น มีลักษณะใกล้เคียงกับปรัชญาของเซนอฟะนีส โดยแบ่งแยกความจริงเป็นสองแบบคือความจริงแท้เรียกภวันต์ เป็นสิ่งที่เป็นหนึ่งเดียว แบ่งแยกไม่ได้ ไม่เกิดไม่ดับ กับความจริงเทียมซึ่งเป็นมายาและความหลอกลวง 
 อ้างอิง 
 ฟื้น ดอกบัว. ปวงปรัชญากรีก. กทม. ศยาม. 2555 หน้า 65 – 70
หมวดหมู่:นักปรัชญาชาวกรีก
# คิม ฮเย-ซ็อง
คิม ฮเย-ซ็อง ; หรือชื่อ Kim Hye-sung; เกิด  14 มกราคม 2531) เป็นนักแสดงและนายแบบชาวเกาหลีใต้

ประวัติ
คิม ฮเย-ซ็อง เกิด  14 มกราคม 2531 ที่ ปูซาน เกาหลีใต้ เขามีผลงานภาพยนตร์เรื่องแรกในปี 2548 ซึ่งชื่อเรื่องว่า Jenny, Juno ซึ่งเจ้าตัวเองรับบทเป็น จูโน
ผลงาน
ภาพยนตร์
 ปี ชื่อภาพยนตร์ บทบาท หมายเหตุ 2547 Jenny, Juno Juno (จูโน) บทนำ 2549 Gangster High Choi Kyung-chol ตัวประกอบ 2551 Boy Meets Boy Min-soo บทนำ 2553 71: Into the Fire Yong-man ตัวประกอบ 2554 Glove Jang Dae-gun ตัวประกอบ
วารตี้โชว์
 ปี  รายการ  บทบาท  หมายเหตุ  สถานีโทรทัศน์2550-51Sonyeon Sonyeo Gayo Baekseo ตัวเอง(ร่วมเป็นเจ้าภาพ)ควบคู่ไปกับ Tiffany Mnet
ละคร
 ปี ชื่อละคร บทบาท สถานีโทรทัศน์ หมายเหตุ 2549-50 High Kick! Lee Min-ho (อี มิน-โฮ) MBC บทนำ 2551-52 The Kingdom of the Winds Prince Yeo-jin KBS2 นักแสดงสมทบ 2552 High Kick! 2 Lee Min-ho MBC รับเชิญ, ตอนที่ 1
อ้างอิง
 ชีวประวัติและผลงานทางการแสดง

แหล่งข้อมูลอื่น
# สายโซคอลนีเชสกายา
สายโซคอลนีเชสกายา (,) (สาย 1) เป็นเส้นทางของรถไฟใต้ดินมอสโก เปิดให้บริการในปี ค.ศ. 1935 เป็นเส้นทางที่เก่าแก่ที่สุด จำนวน 19 สถานี ระยะทาง 

 ประวัติ 
ช่วงเส้นทางวันที่เปิดให้บริการระยะทางสถานีโซคอลนีกี – สถานีปาร์คคุลตูรืย15 พฤษภาคม ค.ศ. 19358.4 กิโลเมตรสถานีปาร์คคุลตูรืย – สถานีสปอร์ติฟนายา1 พฤษภาคม ค.ศ. 19572.5 กิโลเมตรสถานีสปอร์ติฟนายา – สถานีอูนีเวียร์ซีเตต1 ธันวาคม ค.ศ. 19594.5 กิโลเมตรสถานีอูนีเวียร์ซีเตต – สถานียูโก-ซาปัดนายา30 ธันวาคม ค.ศ. 19634.5 กิโลเมตรสถานีโซคอลนีกี – สถานีเปรโอบราเจนสกายาโปลชัด31 ธันวาคม ค.ศ. 19652.5 กิโลเมตรสถานีเปรโอบราเจนสกายาโปลชัด – สถานีอูลีซาปอดเบลสโคโก3 สิงหาคม ค.ศ. 19903.8 กิโลเมตรสถานีโวรอบโยวืยโกรืย – ระหว่างการบูรณะ14 ธันวาคม ค.ศ. 2002N/Aทั้งหมด19 สถานี26.2 กิโลเมตร

 สถานีเปลี่ยนเส้นทาง 
#เส้นทางสถานี22px|link=|alt=2|2สายซามอสคโวเรตสกายาสถานีโอคอตนืยเรียด22px|link=|alt=3|3สายอาร์บัตสโค-โปครอฟสกายาสถานีบีบลีโอเตคาอีเมนีเลนีนา22px|link=|alt=4|4สายฟีลิออฟสกายาสถานีบีบลีโอเตคาอีเมนีเลนีนา22px|link=|alt=5|5สายคอลเซวายาสถานีคอมโซมอลสกายา, สถานีปาร์คคุลตูรืย22px|link=|alt=6|6สายคาลุชสโค-ริชสกายาสถานีชิสตืยเอปรูดืย22px|link=|alt=7|7สายตากันสโค-ครัสโนเปรสเนนสกายาสถานีลูบยานคา22px|link=|alt=8|8สายคาลีนินสกายาสถานีโครปอตกินสกายา22px|link=|alt=9|9สถานีเซียร์ปูคอฟสโค-ตีมีเรียเซฟสกายาสถานีบีบลีโอเตคาอีเมนีเลนีนา22px|link=|alt=10|10สถานีลูย์บลินสโค-ดมีตรอฟสกายาสถานีชิสตืยเอปรูดืย

 ล้อขับเคลื่อน 
มีศูนย์ซ่อมบำรุง 2 แห่ง ที่เซเวียร์โนเยและเชียร์คีโซโว โดยใช้รถไฟฟ้ารุ่น 81-717.5M/714.5M นอกนั้นเป็นรุ่นเก่า (EF, EF1, Em-508 และ Em-509)
# วัดพระแก้วน้อย
วัดพระแก้วน้อย หรือโดยย่อว่า วัดพระแก้ว เป็นวัดประจำพระราชวังบนพระนครคีรี ซึ่งเป็นพระราชวังฤดูร้อนของพระบาทสมเด็จพระจอมเกล้าเจ้าอยู่หัว ตั้งอยู่ทางทิศตะวันออกของพระราชวัง ทำนองเดียวกันกับวัดพระศรีรัตนศาสดารามในพระบรมมหาราชวัง ปัจจุบันวัดพระแก้วน้อยเป็นส่วนหนึ่งของอุทยานประวัติศาสตร์พระนครคีรี อำเภอเมืองเพชรบุรี จังหวัดเพชรบุรี

ประวัติ
วัดพระแก้วน้อย เป็นวัดประจำพระราชวังบนพระนครคีรี โดยพระบาทสมเด็จพระจอมเกล้าเจ้าอยู่หัวโปรดให้สร้างเป็นวัดประจำพระราชวังฤดูร้อน โดยจำลองแบบมาจากวัดพระศรีรัตนศาสดารามในพระบรมมหาราชวัง กรุงเทพมหานคร

ใน พระราชพงศาวดารกรุงรัตนโกสินทร์ รัชกาลที่ 4 ระบุถึงการสร้างพระนครคีรีที่เมืองเพชรบุรี เมื่อปีมะแม เอกศก (ตรงกับช่วงวันที่ 3 เมษายน พ.ศ. 2402 - 21 มีนาคม พ.ศ. 2403) พระบาทสมเด็จพระจอมเกล้าเจ้าอยู่หัวโปรดเกล้าโปรดกระหม่อมให้เจ้าพระยาศรีสุริยวงศ์ที่สมุหพระกลาโหม และพระยาเพ็ชรพิไสยศรีสวัสดิ์ปลัดเป็นนายงาน สร้างวังบนเขามหาสมณะ ที่ต่อมาเปลี่ยนชื่อเป็นเขามหาสวรรค์ บนเขานี้มียอดเขาอยู่สามยอด ยอดหนึ่งชื่อพระนครคีรีให้สร้างวัง แต่อีกยอดให้สร้างวัด ดังปรากฏความว่า "...เขาอีกยอด ๑ โปรดให้ทำพระเจดีย์ศิลาเป็นซีก ๆ ไปแต่เกาะสีชัง ฐาน ๖ ศอก สูง ๔ วา ๒ ศอก ไปประดิษฐานไว้ที่ยอดเขานั้น ให้ชื่อว่าสุทธิเสลเจดีย์ โปรดให้สร้างพระวิหารโรงธรรมอุโบสถ กุฏิ เสนาสนสงฆ์ เป็นอารามขึ้นแต่ยังไม่ได้พระราชทานชื่อ..."ทิพากรวงศมหาโกษาธิบดี (ขำ บุนนาค), เจ้าพระยา. พระราชพงศาวดารกรุงรัตนโกสินทร์ รัชกาลที่ 4. กรุงเทพฯ : ไทยควอลิตี้บุ๊คส์ (2006), 2563, หน้า 447

สถานที่ภายในวัด
สิ่งก่อสร้างภายในวัดพระแก้วน้อย ประกอบด้วย พระวิหาร พระสุทธเสลเจดีย์ พระปรางค์แดง ศาลาราย และหอระฆัง มีรายละเอียดดังนี้
 พระวิหาร มีลักษณะเป็นพระอุโบสถขนาดเล็ก ผนังประกอบด้วยหินอ่อน หลังคากระเบื้องสี กรอบหน้าบันประกอบด้วยปูนปั้นฝีมือของช่างเมืองเพชรบุรี ใบระกาหางหงส์ เป็นรูปนาค และมีจุดเด่นอยู่ที่ตรงหน้าบันที่ประดับรูปพระมหาพิชัยมงกุฎ ซึ่งเป็นงานปูนปั้นอันงดงามมีชื่อเสียงชิ้นหนึ่งของเมืองเพชรบุรี เดิมประดิษฐานพระแก้วผลึก แต่หลังการสวรรคตของพระบาทสมเด็จพระจอมเกล้าเจ้าอยู่หัว ทางการจึงเชิญพระแก้วผลึกกลับกรุงเทพมหานครด้วย แล้วประดิษฐานพระพุทธรูปหินอ่อนไว้แทน ด้านล่างประดิษฐานพระแก้วมรกตจำลอง
 พระสุทธเสลเจดีย์ มีลักษณะเป็นเจดีย์ศิลา สีเทาอมเขียวทรงกลม ตั้งอยู่บนฐานสี่เหลี่ยม กว้างด้านละ 3 เมตร เจดีย์สูง 9 เมตร ตั้งอยู่ด้านหลังพระอุโบสถ ซึ่งการสลักหินอ่อนประกอบประกอบเป็นองค์เจดีย์นั้นทำสำเร็จที่เกาะสีชัง เสร็จแล้วจึงถอดเป็นชิ้นแล้วนำมาประกอบอีกครั้งบนยอดเขาวัง
 พระปรางค์แดงและศาลาราย ลักษณะของพระปรางค์แดง (ชาวบ้านมักเรียกกันว่า เจดีย์แดง) สร้างเป็นพระปรางค์จตุรมุขทาสีแดงทั้งองค์ ตั้งอยู่ฝั่งตรงข้ามกับพระวิหาร ภายในพระปรางค์มีแท่นสำหรับประดิษฐานพระพุทธรูป คือ พระไพรีพินาศ (จำลอง) ส่วนศาลารายสร้างเป็นศาลาโถงขนาดเล็กสามหลัง ตั้งอยู่ด้านหน้าตรงข้ามหอระฆัง
หอระฆัง ลักษณะเป็นอาคารก่ออิฐถือปูน ทรงสี่เหลี่ยมย่อมุมขนาดเล็ก ตั้งอยู่บนเนินที่สูงลดหลั่นลงมาจากพระวิหาร
# เอมเปโดแกลส
เอมเปโดแกลส (, Empedoklês,) หรือ เอมเพโดคลีส (, ; , fl. 444–443 ปีก่อนคริสตกาล) เป็นนักปรัชญาก่อนโสกราตีสชาวกรีกโบราณและเป็นพลเมืองจากอักรากัส เมืองกรีกในซิซิลี ปรัชญาของเอมเปโดแกลสเป็นที่รู้จักจากการเป็นต้นกำเนิดทฤษฎีการกำเนิดจักรวาลเกี่ยวกับธาตุคลาสสิกทั้งสี่ เขายังเสนอพลังที่มีชื่อว่าความรักและความขัดแย้งที่ทำหน้าที่ผสมหรือแยกธาตุตามลำดับ

ชีวิต
left|thumb|วิหารเฮราที่อักรากัส สร้างขึ้นตอนที่เอมดพโดคลีสยังอยู่ในวัยหนุ่ม 
เอมเปโดแกลสเป็นพลเมืองในอักรากัส ซิซิลี เขามาจากครอบครัวชนชั้นสูงและร่ำรวยDiogenes Laërtius, viii. 51 กระนั้น มีข้อมูลเกี่ยวกับชีวิตของเขาน้อยมาก โดยเอ็มเพโดคลีส (Empedokles) ปู่ของเขา เคยชนะการแข่งม้าที่โอลิมเปียในโอลิมเปียดครั้งที่ 71 (OL. LXXI; 496–95 ปีก่อนคริสตกาล) ตามสายรายงานที่ดีที่สุด พ่อของเขามีชื่อว่าเมทอน (Meton)

สิ่งที่นักวิชาการรู้เกี่ยวกับเอมเปโดแกลสเคือ ปู่ของเขายังคงมีชีวิตใน 496 ปีก่อนคริสตกาล เขาเริ่มดำเนินการที่อักราอัสหลัง 472 ปีก่อนคริสตกาล ซึ่งเป็นวันที่เธรอน (Theron) เสียชีวิต และเขาเสียชีวิตหลัง 444 ปีก่อนคริสตกาล

 เสียชีวิต 
รายงานจากอาริสโตเติล เขาเสียชีวิตตอนอายุ 60 ปี  แม้ว่าจะมีนักเขียนคนอื่นกล่าวว่าเขามีชีวิตถึงอายุ 109 ปีApollonius, ap. Diogenes Laërtius, viii. 52, comp. 74, 73 เช่นเดียวกัน มีตำนานเกี่ยวกับการเสียชีวิตของเขาซึ่งสืบต้นตอไปถึงเฮราคลีเดส พอนตีคัส (Heraclides Ponticus) กล่าวถึงเขาว่าถูกนำออกจากโลก ในขณะที่บางส่วนกล่าวว่าเขามอดไหม้ในเปลวเพลิงของเขาเอตนาDiogenes Laërtius, viii. 67, 69, 70, 71; Horace, ad Pison. 464, etc. Refer to .

หมายเหตุ
# พระราชวังริมน้ำเมืองราชบุรี
พระราชวังริมน้ำเมืองราชบุรี เป็นพระราชวังในจังหวัดราชบุรี ปัจจุบันถูกรื้อลงแล้ว

 ประวัติ 
พระราชวังริมน้ำเมืองราชบุรี เป็นพระราชวังที่สร้างตรงที่พลับพลาเดิม (พลับพลานี้สร้างสำหรับเป็นที่ประทับในเวลาเสด็จประพาสหัวเมืองชายทะเล พระบาทสมเด็จพระจอมเกล้าเจ้าอยู่หัว เคยประทับครั้งแรกเมื่อ พ.ศ. ๒๓๙๘)   ของพระบาทสมเด็จพระจอมเกล้าอยู่หัว อยู่ทางฝั่งตะวันตกตรงข้ามกับตัวเมืองราชบุรี ได้ก่อกำแพงล้อมรอบและสร้างพระที่นั่งทำเป็นตึกหลังใหญ่ อยู่กลางสวนหลังหนึ่ง แต่ยังสร้างไม่เสร็จ ครั้นเมื่อได้จัดตั้งกองทหารขึ้น ทรงเห็นความจำเป็นในทางทหารมากกว่าพระองค์ จึงโปรดให้ใช้เป็นโรงทหารอยู่ระยะหนึ่ง จนกระทั่งทางทหารได้จัดสร้างที่ขึ้นใหม่ และย้ายไปอยู่ ณ ที่ซึ่งสร้างขึ้นใหม่นั้นแล้ว จึงพระราชทานพระราชวังนี้ให้แก่ตำรวจต่อไป และปรากฏว่าทางตำรวจได้ใช้เป็นสถานีตำรวจภูธรประจำจังหวัดราชบุรีเรื่อยมาจวบจนปัจจุบันนี้
 ปัจจุบัน 
ปัจจุบันพระราชวังแห่งนี้คือสถานีตำรวจภูธรจังหวัดราชบุรี

ร
# ปานพิมพ์ เตชะธนชัยพัฒน์
ปานพิมพ์ เตชะธนชัยพัฒน์ (ชื่อเล่น : แพม) เกิดเมื่อวันที่ 18 กรกฎาคม พ.ศ. 2532 เป็นนักแสดงชาวไทย จบการศึกษาระดับอนุบาล และ ระดับประถมศึกษาที่โรงเรียนประสาทพรคริสเตียนอาคาเดมี่ ระดับมัธยมศึกษาที่โรงเรียนเบญจมราชานุสรณ์ปานพิมพ์ เตชะธนชัยพัฒน์ หนังดี.คอม  ระดับปริญญาตรี คณะวารสารศาสตร์และสื่อสารมวลชน มหาวิทยาลัยธรรมศาสตร์ ชนะการเวทีการประกวด Gossip Girl โดย นิตยสาร Gossip Star ในปี 2006 ผลงานสร้างชื่อที่ทำให้เธอเป็น ดารา-นางแบบ เซ็กซี่ คือ ปฏิทิน Leo (ลีโอ) ปี 2010

ผลงาน

 ละครโทรทัศน์ 
 ปี พ.ศ. 2556 บ้านผีปอบ (มีเดีย ออฟ มีเดียส์/ช่องมีเดียแชนแนล) รับบทเป็น เจ้านาง
 ปี พ.ศ. 2556 ปีกมาร (เอ็กแซ็กท์ และ ซีเนริโอ/ช่อง 5) รับบทเป็น (รับเชิญ)
 ปี พ.ศ. 2557 เนตรนาคราช (ไนน์บีเวอร์ ฟิล์ม/ช่อง 7) รับบทเป็น แคทเธอรีน (รับเชิญ)
 ปี พ.ศ. 2559 บ่วงรักสลักแค้น (เอพลัส โปรดักชั่น/ช่อง 8) รับบทเป็น แวนด้า
 ปี พ.ศ. 2559 เกมพยาบาท (โชคดีมีสุข/ช่อง 8) รับบทเป็น สิรดา 
 ปี พ.ศ. 2560 ชะนีผีผลัก (รฤก โปรดั๊กชั่น/ช่องเวิร์คพอยท์) รับบทเป็น ปิ่น (รับเชิญ)

 ละครชุด 
 ปี พ.ศ. 2555 The X-Hunter Series (/ช่อง) รับบทเป็น โดนัท
 ปี พ.ศ. 2556 หลวงตา มินิซีรี่ส์ (มีเดีย ออฟ มีเดียส์/ช่องมีเดียแชนแนล) รับบทเป็น จิ๊บ

 ซิทคอม 
 ปี พ.ศ. 2567 เป็นต่อ (เดอะ วัน เอ็นเตอร์ไพรส์/ช่องวัน) รับบทเป็น พลอย

 ภาพยนตร์ 
 เดอะ กิ๊ก 2 (2550)
 เพื่อนกันเฉพาะวันพระ (2552)
 เดอะ กิ๊ก 3 (2553)
 IS AM ARE : A reason to live for เหตุผล (ต่อ) ลมหายใจ (2556)
บุษบา (2562)

 มิวสิกวิดีโอ 
 "ยังเหลืออยู่ไหม" – Ztudiotomo
 "อย่าทำให้ฉันคิดไกล" – Akira
 "กลิ่นชายในกายเธอ" – อะรีด
 "ยิ่งกอดยิ่งไกล" – Windy Smile
 "เกินคำว่าเสียใจ" – ตลาดพลู คลูเพลย์
 "ใจเธอรู้ดี" – เคลิ้ม
 * "เห็นมั้ยบัวลอย" – แอ๊ด คาราบาว

 รายการโทรทัศน์ 
 Gossip Zaa (ช่อง Zaa network) ปี 2553-2554
 Sexy Night (ช่อง H Plus Chanel) ปี 2554-2555
 Lolipop Fighting (ช่อง Gmm Sport) ปี 2555
 Food Diary By CP (ช่อง true vision 8) ปี 2555-2556
 3เด็ด ' (ช่อง CTH) ปี 2555
 บู้บูติค ' (ช่อง true 63) ปี 2557
 เม้าท์หลุดโค้ง ' (ช่อง 66) ปี 2557
 หมุนตามล้อ ล่อเต็มพุง ' (ช่อง PPTV) ปี 2558
 เปิดอก ' (ช่อง youtube) ปี 2558
 TV POOL Tonight ' (ช่อง 5) ปี 2558

 กรรมการการประกวด 
 Gossip Girl ปี 2008-2010
 Sexy Leo Girl5 ปี 2553
 miss uncensored news thailand ปี 2555

 รางวัล 
ปี 2549
 รางวัลชนะเลิศ Miss Gossip Girl ประจำปี 2006
ปี 2553
 รางวัล 100 Sexiest women in the world ปี 2010 จากนิตยสาร FHM
ปี 2554
 รางวัล สยามบันเทิง 50 Sexy  of the year ปี 2011 จากหนังสือพิมพ์สยามบันเทิง
ปี 2555
 รางวัล สยามบันเทิง 50 Sexy  of the year ปี 2012 จากหนังสือพิมพ์สยามบันเทิง
 รางวัล 100 Sexiest women in the world ปี 2012 จากนิตยสาร FHM
ปี 2556
 รางวัล สยามบันเทิง 50 Sexy  of the year ปี 2013 ลำดับที่ 28 จากหนังสือพิมพ์สยามบันเทิง
 รางวัล 100 Sexiest women in the world ปี 2013 จากนิตยสาร FHM
 รางวัล สยามบันเทิง 50 Sexy  of the year ปี 2014 จากหนังสือพิมพ์สยามบันเทิง
 รางวัล สยามบันเทิง 50 Sexy  of the year ปี 2015 จากหนังสือพิมพ์สยามบันเทิง

•  รางวัล สยามบันเทิง 50 sexy of the year ปี 2017 จากหนังสือพิมพ์ สยามบันเทิง
# บทนิรันดร์
บทนิรันดร์  หมายถึง บทบัญญัติของกฎหมายที่มุ่งประกันว่า รัฐธรรมนูญหรือกฎหมายพื้นฐานจะไม่ถูกเปลี่ยนแปลงไปเพราะการแก้ไขเพิ่มเติมในภายหลัง จัดเป็นบทปกป้อง (entrenched clause) รูปแบบหนึ่ง และปรากฏในรัฐธรรมนูญกรีซ ตุรกี นอร์เวย์ โมร็อกโก เยอรมนี สาธารณรัฐเช็ก และอิตาลี 

รัฐธรรมนูญอินเดียกับรัฐธรรมนูญโคลอมเบียมีบทบัญญัติคล้ายกันซึ่งไม่ได้ห้ามแก้ไขเพิ่มเติมรัฐธรรมนูญ แต่วางวิธีการที่มุ่งหมายให้การเปลี่ยนแปลงโครงสร้างพื้นฐานเป็นไปอย่างยากยิ่ง

ตัวอย่างของบทนิรันดร์ เช่น รัฐธรรมนูญเยอรมนี มาตรา 79 วรรค (3) บัญญัติว่า "การแก้ไขเพิ่มเติมกฎหมายหลักนี้ซึ่งกระทบกระเทือนต่อการแบ่งแยกสหพันธรัฐออกเป็นรัฐก็ดี หรือการเข้าร่วมกระบวนการนิติบัญญัติเพื่อการดังกล่าวในชั้นรับหลักการก็ดี หรือหลักการซึ่งบัญญัติไว้ในมาตรา 1 ถึง 20 ก็ดี ย่อมไร้ผล" (Amendments to this Basic Law affecting the division of the Federation into Länder, their participation on principle in the legislative process, or the principles laid down in Articles 1 and 20 shall be inadmissible.)

ส่วนรัฐธรรมนูญสาธารณรัฐเช็ก มาตรา 87 บัญญัติให้ ศาลรัฐธรรมนูญสาธารณรัฐเช็กเป็นผู้วินิจฉัยขั้นสุดท้ายเกี่ยวกับผลที่กฎหมายยุโรปมีต่อรัฐธรรมนูญ
# ไดนาสตีวอริเออร์ 7
ไดนาสตีวอริเออร์ 7  เป็นวีดิโอเกมแฮคและฟัน โดยมีฉากที่ประเทศจีน เป็นภาคที่ 7 ของซีรีส์ไดนาสตีวอริเออร์ พัฒนาโดยโอเมกาฟอร์ซ และจัดจำหน่ายโดยโคอิ โดยจำหน่ายในรูปแบบของเพลย์สเตชัน 3, เอกซ์บอกซ์ 360, และไมโครซอฟท์ วินโดวส์ โดยสร้างขึ้นจากประวัติศาสตร์จีนยุคสามก๊ก

 ตัวละครในเกม 
* หมายถึงตัวละครใหม่ในซีรีส์
** หมายถึงตัวละครที่เพิ่มในไดนาสตีวอริเออร์ 7: เอ็กซ์ตรีมเลเจนส์
*** หมายถึงตัวละครที่เพิ่มในไดนาสตีวอริเออร์ 7: เอ็มไพรเออส์
 จ๊กก๊ก  วุยก๊ก  ง่อก๊ก  จิ้นก๊ก  อื่นๆ เป้า ซานเหนียง*  ซัวเอี๋ยม*  ไต้เกี้ยว  เตงงาย*  เตียวเสียน กวนเป๋ง   โจโฉ  เตงฮอง*  กุยห้วย*  ตั๋งโต๊ะ กวนสก*  โจผี  กำเหลง  สุมาสู*  ลิโป้ กวนอู   โจหยิน  อุยกาย  สุมาอี้  เบ้งเฮ็ก ฮองตง  เตียนอุย  ปู้ เลี่ยนชือ*  สุมาเจียว*  อ้วนเสี้ยว เกียงอุย  กุยแก**  เล่งทอง  หวาง ยฺเหวียนจี*  เตียวก๊ก เล่าปี่  กาเซี่ยง*  ลิบอง   แฮหัวป๋า*  จกหยง เล่าเสี้ยน*  บังเต๊ก**http://i411.photobucket.com/albums/pp191/koeiwarriors/BlackKite/dw7xl-2.jpg
  ลกซุน  จงโฮย*    ม้าเฉียว  หวาง อี้** ซุนเซ็ก  จูกัดเอี๋ยน*   ม้าต้าย*  แฮหัวตุ้น  ซุนเกี๋ยน         บังทอง  แฮหัวเอี๋ยน  ซุนกวน    อุยเอี๋ยน   ซิหลง    ซุนฮูหยิน      ซิงไฉ่   เคาทู   ไทสูจู้        ตันฮก**  เตียวคับ  เสียวเกี้ยว       อุ๋ยซี  เตียวเลี้ยว  จิวท่าย    เตียวหุย  เอียนซี  จิวยี่     เตียวจูล่ง       จูกัดเหลียง
# อนุฎีกา
อนุฎีกา (Sub-sub-commentaries) คือปกรณ์ที่พระอาจารย์ทั้งหลายแต่งแก้หรืออธิบายเพิ่มเติมฎีกาพระพรหมคุณาภรณ์ (ป.อ. ปยุตฺโต). (2550). หน้า 484 ซึ่งอนุฎีกานี้นับเป็นหลักฐานชั้น 4 รองจาก พระไตรปิฎก อรรถกา และฎีกา เช่น อนุฎีกาวิมติวิโนทนี ของพระวินัย เป็นต้น ในบางกรณีอนุฎีกา เรียกตามคำศัพท์เฉพาะตามภาษาบาลีว่า อภินวฎีกา ที่แปลว่า ฎีกาใหม่พระมหาอดิศร ถิรสีโล. (2543). หน้า 76 

ทั้งนี้ พระอนุฎีกาจารย์ ผู้รจนาคัมภีร์ในชั้นนี้มักไม่ระบุนามตรง ๆ เหมือนพระอรรถกถาจารย์ โดยนักศึกษาในเวลาต่อมามักเรียกท่านผู้รจนาคัมภีร์ฎีกาอย่างรวม ๆ ว่า อนุฎีกาจารย์ ซึ่งท่านเหล่านี้ได้แสดงภาวะความเป็นปราชญ์ในทางภาษาบาลีอธิบายความของคัมภีร์อรรถกถา และฎีกาเป็นลำดับคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 28 

อนุฎีกา แบ่งเป็น 3 ประเภทตามสายแห่งพระไตรปิฎก คือ อนุฎีกาพระวินัยปิฎก อนุฎีกาพระสุตตันตปิฎก และอนุฎีกาพระอภิธรรมปิฎก ดังนี้

 อนุฎีกาพระวินัยปิฎก 

 วินยาลังการฎีกา พระมุนินทโฆสะ แต่งที่ประเทศพม่า
 ขุททกสิกขาฎีกา เรียกว่า สุมังคลปสาทนีฎีกาก็ได้ พระสังฆรักขิต แต่งที่เมืองวิชัยปุระ  
 มูลสิกขาฎีกา เรียกว่า วิมติจเฉทฎีกาก็ได้ พระสมันตคุณสาคระ แต่งที่เมืองวิชัยปุระคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 103

 อนุฎีกาพระสุตตันตปิฎก 

 เอกังคุตตรฎีกาคัมภีร์ใหม่ พระสารีบุตร ชาวลังกาแต่ง  
 ทุกังคุตตรฎีกาคัมภีร์ใหม่ พระสารีบุตร ชาวลังกาแต่ง  
 ติกังคุตตรฎีกาคัมภีร์ใหม่ พระสารีบุตร ชาวลังกาแต่ง  
 จตุกกังคุตตรฎีกาคัมภีร์ใหม่ พระสารีบุตร ชาวลังกาแต่ง  
 ปัญจกังคุตตรฎีกาคัมภีร์ใหม่ พระสารีบุตร ชาวลังกาแต่ง  
 ฉักกังคุตตรฎีกาคัมภีร์ใหม่ พระสารีบุตร ชาวลังกาแต่ง  
 สัตตังคุตตรฎีกาคัมภีร์ใหม่ พระสารีบุตร ชาวลังกาแต่ง  
 อัฎฐังคุตตรฎีกาคัมภีร์ใหม่ พระสารีบุตร ชาวลังกาแต่ง   
 นวังคุตตรฎีกาคัมภีร์ใหม่ พระสารีบุตร ชาวลังกาแต่ง   
 ทสังคุตตรฎีกาคัมภีร์ใหม่ พระสารีบุตร ชาวลังกาแต่ง  
 เอกาทสังคุตตรฎีกาคัมภีร์ใหม่ พระสารีบุตร ชาวลังกาแต่ง  
 ธัมมปทัฎฐกถาฎีกาคัมภีร์ใหม่ พระวรสัมโพธิแต่ง  
 เปฎกาลังการฎีกาคัมภีร์ใหม่ พระสังฆราช ญาณวังสะ ธรรมเสนาบดี แต่งคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 103 - 104

 อนุฎีกาพระอภิธรรมปิฎก 

 ลีนัตถปกาสินี อนุฎีกาธัมมสังคณี พระอานันทะ แต่งที่ลังกา
 ลีนัตถปกาสินี อนุฎีกาวิภังคปกรณ์ พระอานันทะ แต่งที่ลังกา
 ลีนัตถปกาสินี อนุฎีกาธาตุกถา พระอานันทะ แต่งที่ลังกา
 ลีนัตถปกาสินี อนุฎีกาปุคคลบัญญัติ พระอานันทะ แต่งที่ลังกา
 ลีนัตถปกาสินี อนุฎีกายมกปกรณ์ พระอานันทะ แต่งที่ลังกา
 ลีนัตถปกาสินี อนุฎีกาปัฏฐาน พระอานันทะ แต่งที่ลังกา
 อภิธัมมัตถวิภาวินีฎีกาคัมภีร์ใหม่ พระสุมังคละแต่งที่ลังกา
 อภิธัมมาวตารฎีกา คัมภีร์ใหม่ พระสุมังคละ แต่งที่ลังกา
 ปรมัตถวินิจฉยฎีกา คัมภีร์ใหม่ ไม่ปรากฏชื่อผู้แต่ง
 นามรูปปริจเฉทฎีกา คัมภีร์ใหม่ ไม่ปรากฏชื่อผู้แต่ง
 สัจจสังเขปฎีกาคัมภีร์ใหม่ เรียกว่าสารัตถสาลินีฎีกาก็ได้ ไม่ปรากฏชื่อผู้แต่ง
 ปรมัตถมัญชุสา อนุฎีกาอภิธัมมัตถสังคหะ ไม่ปรากฏชื่อผู้แต่ง
 มณิสารมัญชุสา อนุฎีกาอภิธัมมัตถสังคหะ ไม่ปรากฏชื่อผู้แต่งคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 104
# น้ำนมราชสีห์เล็ก
น้ำนมราชสีห์เล็ก  เป็นไม้ล้มลุก แผ่ติดดิน ก้านใบสีออกแดง ใบเดี่ยว ฐานใบเบี้ยวเล็กน้อย ดอกเป็นช่อกระจุกแน่น สีม่วงอมแดง ใบและเมล็ดเป็นยาแก้ท้องเสีย กลากเลื้อน ทั้งต้นใช้บำรุงน้ำนม ยางสดใช้รักษาแผล สาระสำคัญคือฟีโนลิก ไฮโดรไลซ์แทนนิน ฟลาโวนอยด์ และสเตียรอยด์ สารสกัดเมทานอลมีฤทธิ์ยับยั้ง Escherichia coli และ Staphylococcus aureusฤทธิรงค์ ทองออน เกษศิรินทร์ ภูมลี พรรณรัตน์ อกนิษฐาภิชาติ และศิริมา สุวรรณกูฏ จันต๊ะมา.2556. ฤทธิ์ต้านแบคทีเรียของสารสกัดสมุนไพรจากน้ำนมราชสีห์และน้ำนมราชสีห์เล็ก . วารสารวิทยาศาสตร์และเทคโนโลยี มหาวิทยาลัยอุบลราชธานี. 15(2): 41 - 47
 อ้างอิง
# โยชนา
โยชนา คือ คัมภีร์ที่อธิบายความหมายของศัพท์และความสัมพันธ์ในประโยคของภาษาช่วยให้การแปลคัมภีร์อรรถกถาและฎีกาได้ชัดเจนยิ่งขึ้น แบ่งเป็น 3 ประเภท ตามสายแห่งพระไตรปิฎก คือ โยชนาพระวินัยปิฎก โยชนาพระสุตตันตปิฎก และโยชนาพระอภิธรรมปิฎกคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 105 

จุดประสงค์หลักของคัมภีร์โยชนา หรือ อัตถโยชนา (บ้างก็ว่า อรรถโยชนา) คือ เป็นคัมภีร์ประกอบหรือหนังสือคู่มือ (นิสสัย) ในการแปลคัมภีร์ต่าง ๆ บอกความสัมพันธ์ บอกความหมายของศัพท์ แสดงไวยากรณ์ และแยกแยะให้เข้าใจเชิงชั้นศัพท์อีกชั้นหนึ่งจำเนียร แก้วภู่. (2538). หน้า 5 

คัมภีร์โยชนา มีต้นกำเนิดในช่วงเวลาไล่เลี่ยกับคัมภีร์ฎีกา อนุฎีกา โดยมีประวัติและพัฒนาการตั้งแต่ในศตวรรษที่ 17 ในรัชสมัยพระเจ้าปรักกมพาหุมหาราช ซึ่งตั้งเมืองหลวงอยู่ที่ปุรัตถินคร หรือโปโฬนนรุวะ ได้ทรงอุปถัมภ์คณะสงฆ์ ซึ่งสืบสายมาจากฝ่ายมหาวิหาร ประชุมแต่งฎีกา มีพระมหากัสสปะแห่งอุทุมพรคิรีวิหารเป็นประมุข ในการนี้ พระสารีบุตร ได้เขียนสารัตถทีปนี ฎีกาพระวินัย พระอานันทาจารย์ได้เขียนมูลฎีกา แก้พระอภิธรรม และมีคณาจารย์ต่อมาอีกหลายรูป ได้แต่งฎีกาบ้าง อนุฎีกาบ้าง รวมถึงคัมภีร์โยชนา หลังจากนั้นพระพุทธศาสนานิกายเถรวาทสำนักมหาวิหาร ได้แพร่หลายออกไปในต่าง ประเทศมี ไทย พม่า มอญ ลาว เป็นต้น และได้มีการรับคัมภีร์เหล่านี้อีกทอดหนึ่งคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 110 

พระคันถรจนาจารย์ที่ได้รับการยกย่อง และมีผลงานการรจนาคัมภีร์โยชนาที่ได้รับการยอมรับอย่างแพร่หลายคือ พระญาณกิตติเถระ แห่งล้านนา มีช่วงชีวิตอยู่ระหว่าง พ.ศ. 1940 - 2010 ผลงานที่สำคัญของท่าน เช่น สมันตปาสาทิกาอรรถโยชนา โยชนาอรรถกถาสาลินี เป็นต้นจำเนียร แก้วภู่. (2538). หน้า 5

 โยชนาพระวินัยปิฎก 

 ปาจิตติยาทิอรรถกถาโยชนา พระชาคราภิวังสะ วัดทักขิณาราม เมืองมัณฑเลเป็นผู้แต่ง 
 ขุททกสิกขาโยชนา พระเถระวนาวาสี ไม่ปรากฏนาม แต่งที่เมืองสกาย 
 วินยวินิจฉยโยชนา พระเถระวนาวาสี ไม่ปรากฏนาม แต่งที่เมืองสกาย 
 โยชนาวินยวินิจฉยสังคหะ พระมหาราชครู เป็นผู้แต่ง ที่เมืองพม่า 
 สมันตปาสาทิกาอรรถโยชนา เป็นคัมภีร์โยชนาวินัย แบ่งเป็น 5 คัมภีร์ คือ แก้ตั้งแต่คัมภีร์อาทิกัมมะ ไปจนถึงคัมภีร์บริวาร พระญาณกิตติเถระ เป็นผู้แต่งที่เมืองเชียงใหม่คณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 105

 โยชนาพระสุตตันตปิฎก 

 นิธิกัณฑสุตตอัตถโยชนา พระจารินทาละ หรือ พญาจี สยาดอ เป็นผู้แต่ง
 ธัมมปทัฏฐกถาคาถาโยชนา พระสิริสุมังคลเถระ แต่งที่ประเทศพม่า
 ตุลัตถโยชนา พระอุกกังวังสมาลา เป็นผู้แต่ง
 ปัจจเวกขณโยชนา พระอุกกังวังสมาลาเป็นผู้แต่งคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 105

 โยชนาพระอภิธรรมปิฎก 

 โยชนาอรรถกถาสาลินี พระญาณกิตติเถระ แต่งที่เชียงใหม่ 
 โยชนาธาตุกถา พระญาณกิตติเถระ แต่งที่เชียงใหม่ 
 โยชนาสัมโมหวิโนทนี พระญาณกิตติเถระ แต่งที่เชียงใหม่ 
 โยชนากถาวัตถุ พระญาณกิตติเถระ แต่งที่เชียงใหม่ 
 โยชนาปัฏฐาน พระญาณกิตติเถระ แต่งที่เชียงใหม่ 
 โยชนาฎีกาอภิธัมมัตถสังคหะ พระญาณกิตติเถระ แต่งที่เชียงใหม่ 
 ธาตุกถามูลฎีกาโยชนา พระสารทัสสี หรือปุพพารามสยาดอแต่ง 
 สังคหโยชนา พระกวิธชะ เป็นผู้แต่ง 
 ธาตุวัตถุโยชนา พระจารินททาสภะ เป็นผู้แต่ง 
 โยชนาปาลีอภิธัมมัตถสังคหะ ไม่ปรากฏชื่อผู้แต่งคณาจารย์มหาวิทยาลัยมหาจุฬาลงกรณราชวิทยาลัย. (2550). หน้า 106
# ปัทมนรังษี เสนาณรงค์
นางปัทมนรังษี เสนาณรงค์ (เดิม: หม่อมเจ้าปัทมนรังษี ยุคล; ประสูติ 12 สิงหาคม พ.ศ. 2484) เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา

ประวัติ
ปัทมนรังษี มีนามลำลองว่า ท่านเม้า ประสูติเมื่อวันที่ 12 สิงหาคม พ.ศ. 2484 เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยาท่านหญิงปัทมนรังษี เสนาณรงค์ กับเมนูสูตรลับ “วังละโว้” มีโสทรภคินีและโสทรภราดาห้าองค์ ดังนี้
 มาลินีมงคล อมาตยกุล (เดิม: หม่อมเจ้ามาลินีมงคล ยุคล; ประสูติ 24 มิถุนายน พ.ศ. 2483)
 ปัทมนรังษี เสนาณรงค์ (เดิม: หม่อมเจ้าปัทมนรังษี ยุคล; ประสูติ 12 สิงหาคม พ.ศ. 2484)
 หม่อมเจ้าชาตรีเฉลิม ยุคล (29 พฤศจิกายน พ.ศ. 2485)
 หม่อมเจ้าจุลเจิม ยุคล  (22 มกราคม พ.ศ. 2490)
 หม่อมเจ้านภดลเฉลิมศรี ยุคล  (23 ตุลาคม พ.ศ. 2496)

ชีวิตครอบครัว
หม่อมเจ้าปัทมนรังษี ทรงกราบบังคมทูลลาออกจากฐานันดรศักดิ์แห่งพระราชวงศ์ เมื่อวันที่ 29 มกราคม พ.ศ. 2508 เพื่อสมรสกับทวีศักดิ์ เสนาณรงค์สุดอาลัย ‘มะปราง – ปัทมวดี เสนาณรงค์’ โพสต์เล่าความผูกพัน ‘คุณพ่อแป๊ะ’ มีโอรสและธิดาสามคน คือ
 ปัทมศักดิ์ เสนาณรงค์
 ปัทมนิฐิ เสนาณรงค์
 ปัทมวดี เสนาณรงค์

ปัจจุบันปัทมนรังษีมีอายุ  ปี และเป็นพระอนุวงศ์องค์สุดท้ายของลำดับโปเจียมแห่งราชอาณาจักรไทยในปัจจุบัน

 เกียรติยศ 
 หม่อมเจ้าปัทมนรังษี ยุคล (12 สิงหาคม พ.ศ. 2484 – 29 มกราคม พ.ศ. 2508)
 ปัทมนรังษี เสนาณรงค์ (29 มกราคม พ.ศ. 2508 – ปัจจุบัน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๖๑, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๒ ตอนที่ ๑๗ ข หน้า ๘๕, ๔ ธันวาคม ๒๕๓๘

 ลำดับสาแหรก